2013.gada 6.augustā Noteikumi Nr. 477

Rīgā (prot. Nr. 42 6.§)

**Grozījumi Ministru kabineta 2009.gada 15.decembra noteikumos Nr.1486 "Kārtība, kādā budžeta iestādes kārto grāmatvedības uzskaiti"**

Izdoti saskaņā ar

Likuma par budžetu un finanšu vadību

29.panta otro daļu

1. Izdarīt Ministru kabineta 2009.gada 15.decembra noteikumos Nr.1486 "Kārtība, kādā budžeta iestādes kārto grāmatvedības uzskaiti" (Latvijas Vēstnesis, 2009, 203.nr.; 2010, 69.nr.; 2011, 52.nr.; 2012, 165.nr.) šādus grozījumus:

1.1. svītrot 163.punktu;

1.2. izteikt 172.punktu šādā redakcijā:

"172. Ieņēmumus ārvalstu valūtā uzskaita *euro* ieņēmumu atzīšanas dienā. Ieņēmumus vai izdevumus, kas rodas no valūtas kursa svārstībām starp ieņēmumu atzīšanas dienu un naudas saņemšanas dienu, uzskaita kā finanšu ieņēmumus vai izdevumus no valūtas kursa svārstībām.";

1.3. aizstāt 200.2.apakšpunktā vārdu "lata" ar vārdu "*euro*";

1.4. papildināt noteikumus ar 200.4 punktu šādā redakcijā:

"200.4Budžeta iestādes pēc 2013.gada pārskata iesniegšanas atbilstoši budžeta un finanšu jomas normatīvajiem aktiem koriģē grāmatvedības kontu un to veidojošo uzskaites vienību atlikumus 2014.gada sākumā par starpību, kas, konvertējot latus uz *euro*, radusies starp 2013.gada pārskatā norādītajiem grāmatvedības kontu un to veidojošo uzskaites vienību atlikumiem un faktiskajiem grāmatvedības kontu un to veidojošo uzskaites vienību atlikumiem, un atzīst no *euro* ieviešanas gūtos finanšu ieņēmumus vai izdevumus. Līdz 2014.gada 31.decembrim korekcijas grāmatojumu reversē.";

1.5. papildināt 1.pielikuma I nodaļu aiz konta 8150 ar kontu 8180 šādā redakcijā:

|  |  |  |  |  |
| --- | --- | --- | --- | --- |
| " |  | 8180 |  | Finanšu ieņēmumi no *euro* ieviešanas" |

1.6. papildināt 1.pielikuma I nodaļu aiz konta 8240 ar kontu 8280 šādā redakcijā:

|  |  |  |  |  |
| --- | --- | --- | --- | --- |
| " |  | 8280 |  | Finanšu izdevumi no *euro* ieviešanas" |

1.7. svītrot 1.pielikuma II nodaļas 269.1 punktu;

1.8. papildināt 1.pielikuma II nodaļu ar 269.2, 269.3 un 269.4 punktu šādā redakcijā:

"269.2 Kontā "8180 Finanšu ieņēmumi no *euro* ieviešanas" uzskaita ieņēmumus no grāmatvedības kontu atlikumu konvertācijas, ja:

269.21. bilances aktīva konta atlikums, kas norādīts 2013.gada pārskatā un konvertēts uz *euro*, ir lielāks nekā to veidojošo uzskaites vienību faktiskais atlikums *euro*;

269.22. bilances pasīva konta atlikums, kas norādīts 2013.gada pārskatā un konvertēts uz *euro*, ir mazāks nekā to veidojošo uzskaites vienību faktiskais atlikums *euro*.

269.3 Kontos "8190 Pārējie finanšu ieņēmumi" un "8290 Pārējie finanšu izdevumi" uzskaita pārējos iepriekš neklasificētos finanšu ieņēmumus vai izdevumus.

269.4 Kontā "8280 Finanšu izdevumi no *euro* ieviešanas" uzskaita izdevumus no grāmatvedības kontu atlikumu konvertācijas, ja:

269.41. bilances aktīva konta atlikums, kas norādīts 2013.gada pārskatā un konvertēts uz *euro*, ir mazāks nekā to veidojošo uzskaites vienību faktiskais atlikums *euro*;

269.42. bilances pasīva konta atlikums, kas norādīts 2013.gada pārskatā un konvertēts uz *euro*, ir lielāks nekā to veidojošo uzskaites vienību faktiskais atlikums *euro*."

2. Noteikumi stājas spēkā 2014.gada 1.janvārī.

## Ministru prezidents Valdis Dombrovskis

### Finanšu ministrs Andris Vilks